Dôvodová  správa
k privatizácii podniku

Výskumný ústav krmivársky, štátny podnik so sídlom v Ivánke pri Dunaji

             
Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii podniku Výskumný ústav krmivársky, štátny podnik so sídlom v Ivánke pri Dunaji priamym predajom  celého  majetku  podniku spoločnosti POĽNONÁKUP LIPTOV a.s., 1. mája č. 1849, 031 04 Liptovský Mikuláš.

1.	Vymedzenie privatizovaného majetku
Podnik Výskumný ústav krminársky, š.p. Ivánka pri Dunaji bol založený dňa 1. mája 1991 zakladacou listinou Ministerstva poľnohospodárstva a výživy SR č. 2584-47/1991 – SOOP zo dňa 23.4.1991. Podnik je zapísaný v Obchodnom registri Okresného súdu Bratislava I.
Predmetný štátny podnik bol zaradený do privatizácie uznesením vlády SR č. 851 zo dňa 25.10.2000 k návrhu koncepcie  privatizácie majetku štátu na ďalšie obdobie a vyhodnoteniu zoznamu pasportizácie majetku štátu. 
Základný privatizačný projekt podniku Výskumný ústav krminársky, š.p. Ivánka pri Dunaji bol zakladateľom š.p. Ministerstvom pôdohospodárstva SR predložený na MSPNM SR dňa 28.2.2001. Informácia o predložení privatizačného projektu bola v zmysle §10 ods. 7 zákona č. 92/1991 Zb. v znení neskorších predpisov zverejnená dňa 10.4.2001 v dennej tlači. 
Do privatizácie podľa privatizačného projektu vstupuje celý majetok podniku. Privatizovaný majetok je územne rozložený :
-	v Ivánke pri Dunaji, kde sa nachádza administratívna budova, informačné a stravovacie centrum, laboratóriá a ďalšie objekty súvisiace s predmetom činnosti podniku, a to na pozemkoch o celkovej výmere 42 340 m^2 , z toho zastavaná plocha 38 455 m^2 a ostatná plocha 3 885 m^2,
-	v Šamoríne, kde sa nachádza výrobňa krmív, biotestačná stanica, experimentálna hala, sklady a ďalšie objekty súvisiace s výrobou kŕmnych zmesí, a to na pozemkoch o celkovej výmere 9 093 m^2 zastavanej plochy,
-	v  Banke  pri  Piešťanoch,  kde  sa  nachádza     rekreačné stredisko s pozemkom o výmere 88 m^2 zastavanej plochy.

Hlavný predmet činnosti podniku je :
•	výskum a vývoj
•	biotechnológia výroby krmív
•	monitoring živín a cudzorodných látok v krmivách
•	výroba krmív, biologického materiálu
•	výroba technologických liniek a zariadení pre výrobu krmných zmesí
•	obchodná činnosť v rozsahu voľnej živnosti

2

Ekonomická charakteristika podniku Výskumný ústav krmivársky, štátny podnik  Ivánka pri Dunaji :

| 1999 | 2000 | k 30.6.2001
Počet pracovníkov | 49 | 47 | 47
Výkony a mimoriadne  výnosy  (tis. Sk) | 31 521 | 32 369 | 18 992
Náklady                             (tis. Sk) | 31 939 | 36 639 | 22 194
Zisk – strata                                (tis. Sk) | -418 | -4 270 | -3 202
Miera odpísania ZP                        (%) | 41 | 43 | 44

Údaje o rozsahu a štruktúre majetku  podniku Výskumný ústav krmivársky, štátny podnik  Ivánka pri Dunaji k dátumu spracovania  privatizačného projektu, t.j. k 30.6.2001 ( v tis. Sk) :
Aktíva celkom | 91 196
Stále aktíva | 71 967
- nehmotný investičný majetok | 6 368
- pozemky | 3 696
- budovy a stavby | 56 475
- stroje a zariadenia | 4 387
- ostatné hmotné investície | 803
- finančné investície | 220
Obežné aktíva | 19 295
- zásoby | 6 645
- pohľadávky | 11 869
- finančný majetok | 781
Ostatné aktíva a prechodné  účty aktív | 0
Ostatné aktíva nezachytené v súvahe | -66
Privatizované záväzky celkom | 6 685
- Bankové úvery | 0
- Ostatné záväzky a dlhy | 6 652
- Rezervy | 0
- Ostatné pasíva | 33

Vlastné imanie určené
k prechodu na FNM SR

84 511

   Záporná hodnota ostatných aktív nezahrnutých v súvahe v hodnote   -66 tis. Sk pozostáva z rozdielu ocenenia  pozemkov podľa vyhlášky MF SR č. 465/1991 Zb. v znení neskorších predpisov a ocenenia pozemkov v účtovníctve podniku k 30.6.2001

Pre stanovenie trhovej hodnoty podniku Výskumný ústav krmivársky, štátny podnik, Ivánka pri Dunaji vypracovala znalecká organizácia EPA, s.r.o. Bratislava Znalecký posudok č. 08/2001 ku dňu 30.6.2001. Ohodnotenie podniku vykonané v tomto znaleckom posudku vykazuje tieto výsledky :
substančná hodnota  :         213 830 tis. Sk
podnikateľská hodnota :       17 424 tis. Sk

3

Trhovú hodnotu podniku Výskumný ústav krmivársky, štátny podnik, Ivánka pri Dunaji predstavuje :
17 500 tis. Sk
Trhovú hodnotu podniku odvodzuje znalecká organizácia z podnikateľskej hodnoty, za predpokladu ďalšieho pokračovania v predmete činnosti podniku, a to vzhľadom na to, že substančná hodnota podniku nevyjadruje reálnu hodnotu podniku, čo sa prejavuje v disproporcii medzi objemom majetku a nízkym výnosovým potenciálom podniku v danom predmete činnosti.

2.  Návrhy privatizačných projektov a podnetov vypracovaných na podnik Výskumný ústav krmivársky, štátny podnik  Ivánka pri Dunaji
             
Základný privatizačný projekt podniku bol vypracovaný vedením štátneho podniku  a predložený na MSPNM SR dňa 28.2.2001.  Tento privatizačný projekt navrhoval privatizovať majetok podniku v dvoch výstupných privatizovaných jednotkách :
1.	celok bez časti administratívnej budovy v Ivánke pri Dunaji – spôsob privatizácie verejná obchodná súťaž 
2.	časť administratívnej budovy v Ivánke pri Dunaji (2. poschodie AB) – spôsob privatizácie verejná obchodná súťaž
Privatizačný projekt bol takto spracovaný v súlade so stanoviskom zakladateľa – MP SR k privatizačnému projektu zo dňa 26.2.2001, v ktorom zakladateľ odporučil rozdeliť privatizovaný majetok podniku na dve vyššie uvedené výstupné jednotky, pričom samostatný výstup – časť administratívnej budovy odporučil z dôvodu, že Výskumný ústav krmivársky, štátny podnik uzatvoril nájomnú zmluvu na prenájom kancelárskych priestorov na 2. poschodí AB so Zväzom chovateľov ošípaných na Slovensku, ktorý podal podnet na privatizáciu tejto časti AB. Spôsob privatizácie verejná obchodná súťaž odporučil zakladateľ “vzhľadom na predmet činnosti štátneho podniku”.
Komisia pre posudzovanie vypracovaných návrhov privatizačných projektov MSPNM SR na rokovaní dňa 31.5.2001 odporučila privatizovať Výskumný ústav krmivársky, štátny podnik  Ivánka pri Dunaji v jednom výstupe ako celok spôsobom privatizácie priamy predaj záujemcovi, ktorý bude vybraný výberovou komisiou na MSPNM SR. Odporúčanie komisie vychádzalo so skutočnosti, že administratívna budova, ktorej časť bola navrhovaná ako samostatný výstup privatizačného projektu, je vo vlastníctve štátneho podniku len v časti ^3/_4, pretože ^1/_4 bola už v minulosti predaná inému subjektu. Realizáciou samostatného výstupu by administratívna budova bola vo vlastníctve troch vlastníkov, čo znehodnocuje privatizovaný majetok všeobecne, ako aj vo vzťahu k jeho budúcemu vlastníkovi.
Spôsob privatizácie zmenila komisia z dôvodu urýchlenia privatizácie podniku, pretože príprava a vyhlásenie verejnej obchodnej súťaže na FNM SR trvá podstatne dlhšie ako výberové konanie na MSPNM SR, pričom aj pri priamom predaji na základe výberového konania sa uplatňuje súťažná metóda privatizácie.
V zmysle záverov komisie prepracoval spracovateľ základný privatizačný projekt. Prepracovaný a aktualizovaný projekt podniku bol na MSPNM SR predložený dňa 27.8.2001. Projekt navrhuje privatizovať majetok podniku Výskumný ústav krmivársky, štátny podnik  Ivánka 
4

pri Dunaji v jednom výstupe priamym predajom záujemcovi, ktorý bude vybraný vo výberovom konaní.

Protimonopolný  úrad SR vo svojom pôvodnom stanovisku k privatizačnému projektu podniku Výskumný ústav krmivársky, štátny podnik  Ivánka pri Dunaji  zo dňa 1.3.2001 súhlasil so spôsobom privatizácie podniku – verejná obchodná súťaž a z pohľadu zákona o ochrane hospodárskej súťaže k nemu nemal pripomienky. Listom zo dňa 10.9.2001 požiadalo MSPNM SR  PÚ SR o vyjadrenie k zmene spôsobu privatizácie podniku, ktorý odporučila a odôvodnila komisia MSPNM SR. Protimonopolný úrad SR listom zo dňa 18.9.2001 oznámil MSPNM SR, že so zmenou spôsobu privatizácie podniku na priamy predaj súhlasí.

Ministerstvo eviduje nasledovné podnety na privatizáciu podniku Výskumný ústav krmivársky, štátny podnik  Ivánka pri Dunaji :

1.	REMI s.r.o., Okružná 688/48, 022 01 Čadca
 Predložený dňa : 14.11.1997, konateľ p. Ladislav Eichler
2.	VÚK, š.p. Nádražná ul. 36, 900 28 Ivánka p. Dunaji
Predložený dňa : 19.9.1997, navrhovateľ  Doc. Ing. Lichvár, CSc.
3.	BHD – Stavebná a obchodná spol., s.r.o., Vajanského 29, 902 01 Pezinok
 Predložený : 17.9.1997, konateľ Ing. Hološka
4.	 Drevovýroba Sirotka, s.r.o., Mierová 20, 821 05 Bratislava
	Predložený : 14.8.1997. konateľ Ing. Sirotka
5.	MILI SLOVAKIA, s.r.o., Nádražná 36, 900 28 Ivánka p. Dunaji
 Predložený : 22.7.1996, konateľ  p. Gajdoš
6.	Soleil spol. s r.o., Meteorova 7, 820 02  Bratislava
 Predložený : 7.8.1997, konateľ JUDr.Magyaricsová
7.	Ing. Štefan Horovský, CSc., Nádražná 36, 900 28 Ivánka p. D.
 Predložený : 27.11.1996
8.	Starosta obce, Ing. Degrády, 900 28 Ivánka p. Dunaji
 Predložený : 19.5.1997
9.	 SLOVREAL, spol. s r.o., Moskovská 23, 811 08 Bratislava
Predložený : 15.2.2001
          10.  Zväz chovateľov ošípaných na Slovensku – družstvo, Cukrová 14, 811 08 Bratislava
Predložený :  16.2.2001 , Ing. Otto Bíró, CSc. predseda družstva, na 2. poschodie AB
          11.   ČAJKOV BV, s.r.o., Niklova ul., 926 01  Sereď
 Predložený : 30.4.2001
12.   DROSTAV, s.r.o., Nádražná 34, 900 28  Ivánka pri Dunaji
                  Predložený : 30.4.2001
          13.   VIKSIL BV, s.r.o., Niklova ul., 926 01  Sereď
                  Predložený : 24.4.2001
          14.   HYKO, Hydinársky kombinát, a.s., 900 41 Rovinka
                 Predložený 6.8.2001
          15.  ADRIA – AL, spol. s r.o., Senecká cesta 2, 931 01 Šamorín
                    Predložený 24.8.2001
          16.  DVP Družstvo vzájomnej pomoci, Wilsonovo nábrežie 64, 949 01 Nitra
                   Predložený dňa 12.10.2001
          17.  BELAR-GROUP, Metodova 7, 821 08 Bratislava
                   Predložený 18.9.2001 

5

3.  Postup posudzovania privatizačného projektu a výberu nadobúdateľa privatizovaného  podniku
Základný privatizačný projekt podniku Výskumný ústav krmivársky, štátny podnik  Ivánka pri Dunaji bol po posúdení odbornými útvarmi MSPNM SR  prerokovaný v pracovnej komisii dňa 31.5.2001. Vzhľadom na zmenu spôsobu privatizácie podniku, ktorú prijala pracovná komisia MSPNM SR,  bol predložený privatizačný projekt podniku prepracovaný v dotknutých častiach. Posudzovanie projektu na MSPNM SR bolo ukončené dňa 10.9.2001. Následne pristúpilo MSPNM SR k príprave výberového konania pre výber nadobúdateľa privatizovaného majetku podniku priamym predajom.
Ministerstvo písomne oslovilo všetkých 17 známych záujemcov o privatizovaný majetok so žiadosťou o doplnenie podnetov pre potreby výberového konania, s termínom predloženia ponúk do 19.10.2001. Ponuku do výberového konania predložili dvaja záujemcovia, a to: BELAR-GROUP a.s., Metodova 7,  821 08  Bratislava  a   BHD – Stavebná a obchodná spol. s r.o., Vajanského 29, 902 01 Pezinok.
Komisia MSPNM SR pre výber nadobúdateľa  privatizovaného majetku priamym predajom, zriadená ministerkou pre správu a privatizáciu národného majetku, posúdila predložené  návrhy dňa 
30.10.2001 a odporučila ako budúceho nadobúdateľa podniku Výskumný ústav krmivársky, štátny podnik  Ivánka pri Dunaji, spoločnosť BELAR-GROUP a.s., Metodova 7, 821 08 Bratislava.  Pri svojom odporúčaní vychádzala výberová komisia zo skutočností, že spoločnosť BELAR-GROUP a.s. ako jediná splnila podmienky výberového konania, pričom predložila kvalitný podnikateľský zámer a podľa predloženého profilu firmy ide o firmu s pozitívnymi referenciami, etablovanú na trhu, s kapitálovou vybavenosťou, zaoberajúcu sa aj predmetom činnosti privatizovaného podniku. Tieto skutočnosti viedli výberovú komisiu k názoru, že spoločnosť BELAR-GROUP a.s. ako budúci nadobúdateľ podniku dokáže zabezpečiť jeho ďalšie fungovanie, a preto komisia akceptovala aj spoločnosťou navrhovanú kúpnu cenu 12 mil. Sk. 
Návrh na vydanie rozhodnutia o privatizácii podniku priamym predajom spoločnosti BELAR-GROUP a.s., Bratislava bol prerokovaný v Porade ekonomických ministrov vlády SR dňa 12.11.2001 a PEM odporučila tento návrh vláde SR na schválenie. Návrh na vydanie rozhodnutia o privatizácii podniku bol však z následného rokovania vlády SR stiahnutý. V januári 2002 sa uskutočnilo rokovanie zástupcov MSPNM SR a spoločnosti BELAR-GROUP a.s., Bratislava, výsledkom ktorého bol návrh spoločnosti BELAR-GROUP a.s., na zvýšenie kúpnej ceny na 12 800 tis. Sk. V tomto zmysle bol prepracovaný pôvodný návrh MSPNM SR na vydanie rozhodnutia o privatizácii podniku. Na rokovaní vlády SR dňa 20.3.2002 na základe hlasovania členov vlády nebol predmetný návrh vládou SR odsúhlasený a ministerke pre správu a privatizáciu národného majetku SR bolo odporučené uskutočniť nové výberové konanie na výber nadobúdateľa majetku podniku Výskumný ústav krmivársky, štátny podnik  Ivánka pri Dunaji.
Ministerstvo  teda opätovne dňa 27.3.2002  písomne oslovilo všetkých 17 známych záujemcov o privatizovaný majetok so žiadosťou o predloženie ich ponúk do nového výberového konania, s termínom do 26.4.2002. Ponuku do nového výberového konania predložili dvaja záujemcovia, a to:

1.	Krmivársky  výskumný ústav, s.r.o., Nádražná 36, 900 28 Ivánka pri Dunaji
2.	POĽNONÁKUP LIPTOV a.s., 1. mája č. 1849, 031 04 Liptovský Mikuláš.

6
 
Výberová komisia MSPNM SR posúdila predložené návrhy dňa 27.5.2002 s nasledovným výsledkom :
Záujemca - Krmivársky  výskumný ústav, s.r.o., Ivánka pri Dunaji nesplnil podmienky výberového konania, pretože nepredložil žiadny doklad o finančnom krytí navrhovanej kúpnej  ceny (18 000 tis. Sk). 

Záujemca - spoločnosť POĽNONÁKUP LIPTOV a.s., Liptovský Mikuláš predložila ponuku, ktorá splnila podmienky výberového konania.
Spoločnosť navrhla za nadobudnutie majetku podniku kúpnu cenu vo výške 6 080 tis. Sk a predložila aj finančné krytie kúpnej ceny – vinkuláciu peňažných prostriedkov v uvedenej výške v banke HVB Bank Slovakia, a.s..
Podľa predloženého profilu firmy patrí POĽNONÁKUP LIPTOV a.s. medzi významných výrobcov kŕmnych zmesí pre všetky druhy hospodárskych zvierat a v roku 2001 získal certifikát kvality certifikačnou firmou TUV z Nemecka pre výrobu kŕmnych zmesí, ich distribúciu, uskladnenie a skladovanie obilnín. Spoločnosť skladuje zásoby pre ŠHR a Štátnu intervenčnú agentúru SR. Prezentuje sa ako dlhodobo zisková, s dosiahnutými tržbami v roku 2001 takmer 282 mil. Sk.
Podľa predloženého podnikateľského zámeru hlavným cieľom spoločnosti je prepojiť vedecko – výskumnú základňu s praxou, čo sa týka vývoja nových krmív v súvislosti s overením v praxi a zapojiť Výskumný ústav do riešenia problémov a úloh vyplývajúcich z praxe. Realizovaním tohoto zámeru by sa vytvoril predpoklad pre zachovanie činnosti privatizovaného subjektu. V súčasnosti spoločnosť dokončuje novú výrobňu kŕmnych zmesí pre hovädzí dobytok, oddelenú výrobu KZ pre hovädzí dobytok v dôsledku výskytu BSE.
Podľa vyjadrenia spoločnosti ňou navrhovaná výška kúpnej ceny je ovplyvnená skutočnosťou, že Výskumný ústav bude ťažko v najbližšom období koncipovať ako ziskovú organizáciu, naopak, ak má plniť funkciu vývojovo-výrobného strediska s parametrami požadovanými EÚ, bude treba do neho investovať nemalé prostriedky. Taktiež výrobňa kŕmnych zmesí v Šamoríne je značne zastaralá a nedosahuje požadovanú kvalitu  vyrábaných kŕmnych zmesí, čo si bude vyžadovať kompletnú modernizáciu a investície do nových technológií. 
Výberová komisia MSPNM SR odporučila ako budúceho nadobúdateľa podniku Výskumný ústav krmivársky, štátny podnik  Ivánka pri Dunaji, spoločnosť POĽNONÁKUP LIPTOV a.s., 1. mája č. 1849, 031 04 Liptovský Mikuláš, ako jediného záujemcu, ktorý splnil podmienky tohoto výberového konania, ale zároveň poverila ministerku, aby prerokovala s predstaviteľmi spoločnosti možnosť navýšenia kúpnej ceny. Na základe uskutočneného rokovania doručila spoločnosť POĽNONÁKUP LIPTOV a.s.    dňa 5.6.2002  na MSPNM SR návrh na zvýšenie kúpnej ceny na 10 200 000,- Sk (v prílohe materiálu). 
ZÁVER :

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii podniku Výskumný ústav krmivársky, štátny podnik  Ivánka pri Dunaji  priamym predajom  spoločnosti POĽNONÁKUP LIPTOV a.s., 1. mája č. 1849, 031 04 Liptovský Mikuláš.

P R Í L O H Y